cyanic-selkie/wikianc huggingface dataset:
Hjernevask (TV-program)
Hjernevask er en norsk populærvitenskapelig faktaserie med Harald Eia som gikk på NRK1 i 2010. Gjennomgangstema i serien var om hvorvidt det var arv eller miljø som hadde størst påvirkning for hvordan mennesker ble som voksne. En stor del av serien var basert på samtaler med norske og utenlandske forskere som hadde forskjellig ståsted hva gjelder biologisk og sosial påvirkning. Eia hadde en konfronterende stil overfor norske forskere innen humaniora og samfunnsvitenskap, og satte disse opp mot utenlandske og noen norske forskere med et biologisk og evolusjonspsykologisk ståsted. Serien tok opp tema som likestilling, vold, tilfeldig sex, seksuell legning, rase, og foreldreeffekten. Serien ble omstridt og gjenstand for en hard debatt i ulike fagmiljøer. Programmet gikk sent på mandagskvelder.
Eia ble tildelt Fritt Ords Honnør for serien, samt Mensa Norges pris sammen med med-programskaper Ole-Martin Ihle.
Bakgrunn
Planen i utgangspunktet var å lage et TV-program om biologi i forbindelse med Darwin-året, men Steven Pinkers kontroversielle bestselger The Blank Slate inspirerte de to programskaperne til «å gå litt dypere inn i det biologiske fundamentet for forskjellen mellom mennesker.»
Mottakelse og reaksjoner
Premieren av programmet ble godt mottatt av VG, Dagbladet og Aftenpostens TV-anmeldere. Alle tre gav programmet terningkast fem.
Serien ble nominert til Gullruten 2010 i klassen beste magasin- eller livsstilsprogram og vant fagprisen beste klipp/redigering ved Finn Krogvig under Gullruten 2011.
Like før serien ble vist, beskyldte flere norske forskere Harald Eia for å ha en forutinntatt agenda om «å overbevise det norske folk om at det meste skyldes gener». Programmet ble klaget inn til PFU av kjønnsforskeren Jørgen Lorentzen, som var intervjuet, men klagen ble avvist.
Sabine Lisicki
Sabine Katharina Lisicki  (født 22. september 1989 i Troisdorf i Vest-Tyskland) er en tysk profesjonell tennisspiller.
Hjernevask (TV-program)
Mottakelse og reaksjoner
Kritikere av Eia og programmet Hjernevask anklaget ham også for å forsøke å henge ut norske forskere. Dagbladets Marie Simonsen mente at Hjernevask var det mest politiske programmet hittil laget av NRK, og at det hadde ødelagt Lorentzens renommé. Professor Stein Erik Ulvund mente at Eia drev med manipulasjon og at han klippet vekk det som ikke passet hans agenda. Rune Sævre, biolog og tidligere leder i Biologforbundet, mente at Eias fremgangsmåte var for useriøs og at hans framstillinger var meget tendensiøse.
Da biologiprofessor Dag O. Hessen ble spurt av Stavanger Aftenblad om hva «Hjernevask»-debatten burde føre til, svarte han:
Sosiologiprofessor og kjønnsforsker Øystein Gullvåg Holter ved Senter for tverrfaglig kjønnsforskning ved Universitetet i Oslo fortalte A-Magasinet at han, etter Hjernevask-serien, hadde «bladd seg gjennom bunker med biologibøker på jakt etter velegnet faglitteratur.»
Episoder
Det er kun laget en sesong av programmet per dags dato på tross av høyt seertall og mye omtale. Eia ville ikke bli stemplet som «Gen-Harald» så han har derfor uttalt at han vil gå tilbake til humorsjangeren. Sesongen består av syv episoder.
US Open 1996 (tennis)
US Open 1996 var en Grand Slam-turnering i tennis som ble spilt i Flushing Meadows i bydelen Queens i New York i perioden 26. august til 8. september. Pete Sampras beseiret Michael Chang i herrefinalen i single og Steffi Graf vant damefinalen over Monica Seles.
Bassklarinett
Instrument som ligner på bassklarinett finner en helt tilbake til antikken, og da i Egypt. Slike instrumenter kan en fortsatt finne i folkemusikken rundt Middelhavet.
Videreutviklingen av disse mer primitive instrumentene til den første klarinetten ble gjort av en fløytebygger som het Johan Christian Denn på slutten av 1600-tallet.
De første klarinettene hadde fingerhull og noen få klaffer. Etter hvert kom forbedringer med flere klaffer, og stadig bedre lyd. Munnstykket med rørbladet ned ble også vanlig. Tidligere hadde en hatt rørbladet opp.
Utviklingen fra midten av 1800-tallet gikk i to retninger. Mange områder i Tyskland og Østerrike bruker derfor en annen klarinett enn det som er vanlig i resten av Europa og USA.
Hardcore punk
Hardcore punk er en undersjanger av punk rock som oppsto i slutten av 1970-årene. Musikkstilen kan beskrives som en raskere, hardere og mer brutal utgave av andre former for punkrock. Dens røtter kan bli sporet til den tidlige punken i San Francisco og Sør-California som oppsto som en reaksjon mot det fortsatt dominerende hippiemiljøet på denne tiden, men var også inspirert av tidlig urpunk og New York-punkrocken. Punken i New York hadde en langt hardkantet sound enn dens motpart i San Francisco, og uttrykte maskulint raseri, et uttrykk av antikunst, energi og en samfunnsnedbrytende humor. Hardcore punk mislikte generelt kommersialisme, den etablerte musikkindustrien og «enhver likhet med karaktertrekkene til mainstram rock» og var ofte opptatt av sosiale og politiske emner.
Hardcore punk spiret i undergrunnen over hele USA tidlig i 1980-årene, særskilt i Washington, D.C., New York, New Jersey, og Boston — foruten også utenfor USA; i Australia, Canada, Storbritannia og til dels også noe senere i de skandinaviske landene. Hardcore punk var involvert i opprettelsen av uavhengige plateselskap, og viljen til å være selvlært og klare seg selv i undergrunnsmiljøene. Den hadde også innflytelse på ulike musikksjangre som har erfart en utstrakt kommersiell suksess, blant annet alternativ rock, thrash metal, emo og metalcore.
Mens tradisjonell hardcore punk aldri opplevde mainstream kommersiell suksess, har en del av dets tidlige pionerer oppnådd anerkjennelse i tidens løp. Black Flags album Damaged (1981), Minutemens Double Nickels on the Dime (1984), og Hüsker Düs New Day Rising (1984) ble alle inkludert på magasinet Rolling Stone's listeplasseringene over de 500 beste album gjennom alle tider i 2003 og Dead Kennedys har fikk et av deres album med gullstatus over en periode på 25 år. I 2011 plassert David Fricke, skribent i Rolling Stone, Black Flag på plass 99 over hans liste på de 100 største gitarister. Selv om denne musikksjangeren begynte i engelsktalende vestlige land, har det eksistert miljøer for hardcore punk i land som Italia, Brasil, Japan, enkelte land i Europa (som Norge) og i Midtøsten.
Ksenija Pervak
Ksenija Jurjevna Pervak (russisk: Ксения Юрьевна Первак, født 27. mai 1991 i Tsjeljabinsk) er en russisk kvinnelig profesjonell tennisspiller.
Hardcore punk
Historie
Opprinnelig henviste hardcore til «den harde kjerne med punkere» («the hard core of punks»). Det vil si de punkerne som «gadd å gjøre noe selv», de som tok ansvar for å gi ut plater selv, sette opp konserter, gi ut fanziner, og de som ble igjen i miljøet etter at 1977-punken hadde mistet medias interesse. Musikken kan karakteriseres ved en hardt, gitardrevet lydbilde med en ropende eller nesten skrikende vokal. Sjangeren sitt navn ble popularisert gjennom kanadiske DOA sitt album fra 1981 Hardcore '81. Engelske Discharge regnes for å være sjangerens ubestridte pionerer sammen med amerikanske Bad Brains.
Simon Bertilsson
Simon Bertilsson (født 19. april 1991) er en svensk ishockeyspiller.
Hardcore punk
Pionerene
Bandet Betong Hysteria fra Oslo regnes som å være et av Norges første hardcore punkband sammen med Fader War fra Bergen.Betong Hysteria platedebuterte i 1982 med EP-en Spontan Abort. EP-en regnes i dag som Norges første hardcore-utgivelse og er ettertraktet blant samlere fra hele verden. Den har blitt bootleget i USA og senere offisielt gjenutgitt av Hit Me Records.
Simon Bertilsson
Han representerte Sverige under Vinter-OL 2018 i Pyeongchang, hvor han ble utslått i kvartfinalen med det svenske landslaget.
Hardcore punk
Pionerene
Andre, tidlige, norske hardcoreband var Fader War fra Bergen, Siste Dagers Helvete fra Moss, Bannlyst fra Molde, Svart Framtid fra Oslo og Barn av regnbuen fra Harstad.
1980-årene
Norsk hardcore ble for alvor kjent i utlandet i slutten av 1980-årene med band som Kafka Prosess, So Much Hate, Stengte dører og Life... But How To Live It?. Alle disse bandene hadde til felles at de var knyttet til Blitz-miljøet i Oslo.
1990-årene
Mot midten av 1990-årene skjedde et hamskifte på den norske hardcore-scenen. Mange av de viktige blitz-bandene ble oppløst og en ny generasjon med unge straight edge-band tok over. Først ut var band som Gain, Last Straw, Lash Out, Washington Disease og Onward. Men etter hvert eksploderte det nærmest med band som Contention, Mi, Detached, Frame, Break, Encroach, Ambition, Wasteaway, Tranqulized, Close Call, Pinpoint, Sportswear, Rectify, Final Fight og Kids Like Us. Mot slutten av 1990-årene så er også disse bandene oppløst, men bandene Jr Ewing og Amulet fra Oslo opplever etter hvert stor interesse også fra publikum utenfor hardcore-scenen.
Viktige Blitz-band fra midten av 1990-årene var Kort Prosess, Alltid Jaget, Crossbreed og Captain Not Responsible.
2000-tallet
Miljøene for hardcore punk fikk en viss nedgang rundt årtusenskiftet, men har rundt 2010 fått en ny opptur med aktive miljøer i flere byer i landet.
Bermuda under VM i svømmesport 2009
Bermuda deltok under VM i svømmesport 2009 i Roma i Italia mellom 17. juli og 2. august 2009.
Eochaid IV av Dalriada
Eochaid IV, med tilnavnet «den giftige», var konge av Dalriada i dagens Skottland i 781.
Han etterfulgte Fergus II; det er uklart hva slags, om noe, slektsforhold det var mellom dem.
Eochaids hustru skal ha vært søsteren og arvingen til Caustantín, pikternes konge. Han regnes som far til Alpin, som var Dalriadas siste konge før Skottlands samling i 841.
Ifølge noen kilder var Eochaid konge av Skottland, men Skottland ble ikke samlet før mer enn 60 år etter hans død. Det er mulig at han hadde en slik tittel, men den var i tilfelle symbolsk.
Eochaid ble etterfulgt av Konstantin, som ikke må forveksles med hans svoger Caustantín av pikterne.
Tiger City Jukes
Tiger City Jukes er et norsk blues- og rockeband stiftet av Knut Eide og Harald Stokke i 1995. Bandet har siden 1995 turnert jevnlig i Norge, Europa og USA.
Historie
Tiger City Jukes spilte inn sin første skive High Temperature med Martin Windstad på trommer og Rune Endal på bass i 1995 og startet turnering med den besetningen.
I 1998 gjør de sin første store jobb i Sverige, på Mönsterås Bluesfestival, noe som åpner for flere gode klubbjobber i Sverige. Flere norske bluesfestivaler følger på i løpet av sommeren. I oktober gjør bandet sin første turné i Finland, med festivaljobber i Karleby og Jyväskylä. De gjør også sine første jobber som backingband for den amerikanske bluesartisten og munnspilleren Rock Bottom, som også er kjent fra The Silver King Band. Som en følge av samarbeidet med Rock Bottom, gjør Tiger City Jukes sin første turné i USA i 1999. I løpet av sommeren går Tiger City Jukes i studio i Spydeberg, ved Studio Nova, for å spille inn Ride In Style.
I januar 2001 går Tiger City Jukes i studio hos Martin Hagfors’ Home Groan Studio, og spiller inn plata Sex, Money and Violence.
Dóra Csabai
Dóra Csabai (født 20. april 1989) er en ungarsk vannpolospiller. Hun representerte landet sitt under Sommer-OL 2012 i London, der hun endte på fjerdeplass med det ungarske landslaget.
Tiger City Jukes
Historie
I 2004 blir bandet utvidet til "Tiger City Jukes and The Jukettes" med Linda Kvam og Henriette Myhre.
I 2009 blir Atle Rakvåg, som ellers spiller bl.a. med JT Lauritsen og Åge Sten Nilsen, ny bassist, og Helge Hovland blir med i bandet som tredje gitarist. Terje Johannesen, musiker og komponist fra Tønsberg, får jobben med å produsere den nye plata, og i desember starter innspillingen i studioet Lydkjøkkenet i Oslo.
Utgivelsen Moonlight Crying blir mikset av Ulf Holand og gitt ut i 2013.
I juni 2019 gir bandet ut sin sjette plate, Live i Artilleriverkstedet, som er som navnet bekrefter, spilt inn live i Artilleriverkstedet på Karljohansvern i Horten 1. september 2018. Her er bandet utvidet fra en kvintett til ni personer på scenen for å gjenskape stemningen fra Moonlight Crying utgivelsen. Terje Johannesen og Frode Grøtting bidrar med messing- og tre-blås samt perkusjon, og Linda Kvam og Marianne Eide forsterker vokalharmoniene.
Denne konserten ble også filmet av produksjonsselskapet Supercruiser, og en femogførti minutters konsertvideo er tilgjengelig via bandets YouTube kanal.
Oleg Danilov
Oleg Danilovitsj Danilov (russisk: Олег Даниилович Данилов, født 26. oktober 1949 i Leningrad i RSFSR i Sovjetunionen, død 2. januar 2021 i Minsk i Belarus) var en russisk og belarusisk skuespiller og manusforfatter for film og teater.
Han døde av covid-19 i Minsk i Belarus, og ble begravet 7. januar på den jødiske gravlund i Sankt Petersburg.
Filmografi
Roller i kinofilmer
Teaterskuespiller
Pär Lindholm
Pär Lindholm (født 5. oktober 1991) er en svensk ishockeyspiller.
Han representerte Sverige under Vinter-OL 2018 i Pyeongchang, hvor han ble utslått i kvartfinalen med det svenske landslaget.
Søvasskjølen fjellkirke
Søvasskjølen fjellkirke er en korskirke fra 1981 i Orkland, tidligere Orkdal kommune, i Trøndelag fylke.
Kirken er en sportskirke og fremstår som en hytte.
Bothynus cribrarius
Bothynus cribrarius er en bille som hører til familien skarabider (Scarabaeidae).
Utseende
En middelsstor (ca. 20 millimeter), nokså bred, blank, mørkt rødbrun hornbille. Hodet er uten horn. Hannen har en liten, rund grop foran på pronotum, med en liten knøl ved forkanten. Pronotum er ganske fint og spredt punktert. Dekkvingene har nokså kraftige punktrekker. På beina har for-leggene tre store, skarpe tenner.
Levevis
Svært lite er kjent om biologien til denne slekten, og larvene er ukjente. Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.
Utbredelse
Arten er kjent fra Brasil.
Kontrabass
Kontrabass er et strykeinstrument som har sine røtter i gambefamilien, med violonen som forgjenger. Instrumentet varierer noe i størrelse, men kan være over 2 meter høyt og er større enn andre strykere i vanlig bruk (oktobassen er enda mye større, men er meget sjelden). Man kan spille instrumentet stående eller sittende. Kontrabassen kommer med fire eller fem strenger, og i dag finnes det også elektriske varianter av instrumentet. Kontrabassen er mer lydsterk enn mindre strykere, men ikke tilnærmet like lydsterk som f.eks. trompet og andre messingblåsere.
Kontrabassen er et transponerende instrument. Instrumentet klinger en oktav lavere enn notene tilsier.
Spilleteknikk
Instrumentet kan spilles med bue (arco), eller strengene kan «plukkes» med fingrene (pizzicato). Dette er den vanligste spilleteknikken i bluegrass, jazz og folk. Til pizzicato brukes pekefingeren. Jazz- og bluegrassbassister har videreutviklet denne teknikken, slik at flere fingrer brukes for å kunne spille hurtigere. «Slapping» er en annen teknikk hvor strengene blir slått ned i gripebrettet, noe som gir en perkussiv lyd. Denne teknikken blir brukt i bl.a. rock'n'roll. Noen bruker også trommestikker på strengene.
Bue
To forskjellige typer buer brukes: Fransk eller tysk. Fransk bue benytter samme type grep som ved de andre strykeinstrumentene, mens tysk bue er utviklet av buen som brukes for gambe. Tysk bue er også noe lengre. Fransk bue holdes ovenifra, tysk bue holdes fra siden.
Klassisk repertoar
Pr. 2021 har Oslo-Filharmonien bassister blant sine 108 musikere. Den melodiske kvaliteten av kontrabassen i symfoniorkestret kan oppleves i Ludwig van Beethovens ''5. symfoni i c-moll op. 67 («Trio» i 3. sats) samt i Franz Schuberts 7. symfoni i h-moll D 759'' (begynnelse av 1. sats). Et muntert eksempel er elefantsatsen i Camille Saint-Saëns' Dyrenes karneval.
Kontrabassen ble likevel nesten aldri brukt som soloinstrument av de store komponister fra barokk, wienerklassisisme og romantikk. Et unntak er Carl Ditters von Dittersdorf, som skrev to konserter for kontrabass og orkester. En ''Konsert for kontrabass og orkester i D-Dur Hob. VIIc:1'' av Joseph Haydn er gått tapt.
Heller ikke i kammermusikken brukes kontrabassen ofte. Det mest kjente kammermusikkverk med kontrabass er Franz Schuberts «Ørret-» eller «Forellekvintett», Kvintett for klaver, fiolin, bratsj, cello og kontrabass i A-Dur D 667. Blant andre betydelige kammermusikkomposisjoner med kontrabass er Sekstett for klaver, fiolin, to bratsjer, cello og kontrabass i D-Dur op. 110 av Felix Mendelssohn-Bartholdy, L'Histoire du Soldat (1918) av Igor Stravinskij og Kvintett for obo, klarinett, fiolin, bratsj og kontrabass op. 39 av Sergej Prokofjev, et av hans mest radikale verker. Paul Hindemith skrev dessuten en Sonate for kontrabass og klaver i H (1949). Punch Brothers spiller kammermusikk med kontrabass.
De fleste strykekvartetter består av to fioliner, bratsj og cello, men kontrabassen erstatter av og til celloen. Antonin Dvorak er blant de få som har komponert musikkstykker beregnet på strykekvartetter med kontrabass.
Populærmusikk
Kontrabass brukes i en rekke former for populærmusikk som blues, bluegrass (hvor den har nesten universell utbredelse), country, folk, jazz, rockabilly og psychobilly.
Oldtime-musikk, western swing og bluegrass
I USA fantes alt i 1870-årene dansesteder i Cincinnati hvor svarte musikere trakterte fele, banjo og kontrabass. Instrumentet ble vanlig utbredt rundt 1900.
Innen western swing forekom kontrabass hos f.eks. Adolph Hofner & his Texans og Ambrose Haley and His Ozark Ramblers.
Innen oldtime-musikk fra Appalachene var mindre strenginstrumenter som fele, gitar og banjo de vanligste – men kontrabass forekom også, kanskje særlig i Kentucky, f.eks. hos oktetten Hack's String Band, som fikk utgitt plater i 1930.
Kontrabass forekom i flere grupper som regnes blant forgjengerne til bluegrass, som Prairie Ramblers (stiftet 1930 som Kentucky Ramblers) og Coon Creek Girls (stiftet 1938). Også disse artistene kom fra Kentucky – likeså Bill Monroe, «gudfaren av bluegrass». Han spilte ikke bass selv, men engasjerte sin første bassist før sin første plateinnspilling (i 1940) med sin gruppe Blue Grass Boys. Etter dette fikk kontrabassen nærmest universell utbredelse i bluegrass – i tradisjonell bluegrass sammen med banjo, fele, gitar og mandolin. Grunnrytmen i bluegrass dannes av kontrabassen og gitarens dype strenger på 1. og 3. taktslag, og gitarens lyse strenger og en mandolinakkord på 2. og 4. taktslag. Dette gir musikken dens karakteristiske hoppende rytme. Typisk for bluegrass er improvisasjoner, hvor spillerne med de små instrumentene (fele. banjo, mandolin) i tur og orden står frem og spiller solo. Bassisten, som er mindre bevegelig, holder seg gjerne mer i bakgrunnen.
Jazz
I Django Reinhardts gruppe Quintette du Hot Club de France spilte Louis Vola (1902–1990) kontrabass. Han spilte også bass for Ray Ventura og Duke Ellington.
Norske kontrabassister
Blant de mest kjente norske kontrabassister er Arild Andersen, Bjørn Alterhaug, Michael Francis Duch, Knut Guettler, Bjørn Ianke, Bjørn Kjellemyr, Ole Amund Gjersvik og Henrik Lindemann.
Elaphrus tuberculatus
Elaphrus tuberculatus er en av billene i delgruppen (underfamilien) sumpløpere (Elaphrinae) i familiegruppen løpebiller.
Den ble av Carl H. Lindroth regnet som et synonym til Elaphrus riparius, men regnes nå som en god art.
Utbredelse
Elaphrus tuberculatus finnes nord i Europa, i Norge, Sverige og Russland. Den finnes også nord i Nord-Amerika.
Utseende
Elaphrus tuberculatus er omtrent 6,5-8 millimeter. Hele billen er vanligvis grønn eller mer gul-grå, av og til bronsefarget og svakt metallisk. Dekkvingene har kun antydning til noen svake punktrekker. På dekkvingene finnes flere dype runde groper, slik som mange av sumpløpere har. Disse har en annen farge farge og skiller seg ut fra resten av dekkvingen. Halsskjoldet (ponotum) har en fin og svak punktur. Beina er grønnlige, men leggene (tibia) kan være litt lysere, rødlig eller brunlige.
Levevis
Elaphrus tuberculatus tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Middle East Media Research Institute
Middle East Media Research Institute (MEMRI) er en frivillig organisasjon som overvåker pressen. Organisasjonen har hovedkvarter i Washington, D.C.. MEMRI utgir og distribuerer engelskspråklige oversettelser av arabisk, persisk, urdisk, pashtoisk og tyrkiske reportasjer. Instituttet ble grunnlagt i 1998 av Yigal Carmon, en tidligere israelsk etterretningsoffiser og Meyrav Wurmser, en israelsk født, amerikansk statsvitenskapsmann. MEMRI sier at dets mål er å «bridge the language gap between the Middle East and the West». Kritikere hevder at de forsøker å fremstille den arabiske og muslimske verden i et negativt lys.
Løvhjort
Løvhjort (Muntiacus putaoensis) eller putaomuntjak er et lite hjortedyr som ble oppdaget av biologen Alan Rabinowitz under en ekspedisjon til Hukawngdalen i Myanmar i 1997. Den regnes av mange som verdens minste ekte hjort, skjønt det er usikkert om pu hoat muntjaken fra Vietnam kan være like liten eller til og med mindre.
Beskrivelse
Løvhjorten er et lite hjortedyr som veier omkring 11 kg og blir ca. 60-80 cm høy. Den har en kastanjebrun pels. Navnet har den fått etter de lokale beskrivelsene av dette dyret, i det disse forteller at den er så liten at den kan pakkes inn i et løvblad (Phrynium) for transport.
Løvhjorten lever i fjellregionene nordøst for Putao og sør for Nam Tamai, en sideelv til Mai Hka elven i Myanmar. Så vidt man vet finnes den kun i Myanmar, men den kan ha hatt en mye bredere utbredelse tidligere. Den trives helst i høyder på 450-600 moh, i beltet mellom regnskog og temperert skog. Den lever et liv i ensomhet utenom paringstiden. Kosten består for det meste av frukt.
Voksen løvhjort er både nattaktiv og dagaktiv. Det er kjent at kalven fødes i tett skog, der den blir til den kan følge med på moras vandringer.
Annet
Arten er trolig svært truet, men var per november 2006 fortsatt ikke listet av IUCN. Den har imidlertid tradisjonelt vært jaktet med snare i de områder der den finnes, noe som sammen med tap av habitat er hovedårsaken årsaken til reduksjonen i utbredelse.
Anne Helin
Anne Helin (født 28. januar 1987) er en finsk kvinnelig tidligere ishockeyspiller som deltok i De olympiske vinterleker i 2010 i Vancouver, Canada.
Helin vant en olympisk bronsemedalje i ishockey under Vinter-OL 2010 i Vancouver. Hun var med på Finlands kvinnelandslag i ishockey som kom på tredjeplass etter å ha beseiret Sverige 3–2 i bronsefinalen.
Huaiyin (Jinan)
Huaiyin (kinesisk: 槐荫区; pinyin: Huáiyīn Qū) er et bydistrikt i den subprovinsielle by Jinan i provinsen Shandong i Folkerepublikken Kina.
The Substitutes
The substitutes er et undergrunnsband fra Stavanger. De ble etablert i 1990 og har flere plateutgivelser bak seg.
Patellaluksasjon
Patellaluksasjon (også kalt kneskålen ut av ledd) er en tilstand der patella (kneskjellet/kneskålen) ikke lenger ligger stabilt på plass i patellafuren. Den glir ut av stilling. Dette kan skje medialt (på innsiden av kneleddet), eller lateralt (på utsiden). Tilstanden kan oppstå både hos dyr og mennesker. Blant mennesker er tilstanden mest vanlig blant tenåringer, og den oppstår hyppigst blant jenter, ofte som følge av idrettsskader.
Dennis Everberg
Dennis Everberg (født 31. desember 1991) er en svensk ishockeyspiller.
Patellaluksasjon
Patellaluksasjon brukes også om den tilstanden der patella ligger i normalt leie, men lett kan forskyves sidelengs. Det vanligste er at kneskålen lukserer (skyves ut) medialt (medial patellaluksasjon) hos små dyr (for eksempel katter og små hunderaser) og lateralt (lateral patellaluksasjon) hos store dyr (for eksempel større hunderaser), men det finnes unntak fra regelen.
Dennis Everberg
Han representerte Sverige under Vinter-OL 2018 i Pyeongchang, hvor han ble utslått i kvartfinalen med det svenske landslaget.
Patellaluksasjon
Gradering patellaluksasjon
Tidligere graderte man gjerne patellaluksasjon som 1–4, men i dag er det mer vanlig å bruke skalaen 0–3.
Hogan’s Romance Upset
Hogan's Romance Upset er en amerikansk stumfilm fra 1915, regissert av Charles Avery.
Dale sykehus
Dale sykehus var et psykiatrisk sykehus på Dale i Sandnes kommune. I 1911 ble gården Dale kjøpt og i 1913 sto Dale asyl ferdig. Asylet ble bygget som felles sinnssykeasyl for Rogaland fylke og Stavanger by og hadde en kapasitet på 196 pasienter. Stedet var bygget opp som en isolert liten by på østsiden av Gandsfjorden om lag 8 km fra Sandnes sentrum. Anlegget var i stor grad et selvstendig og selvforsynt samfunn med egen kraftstasjon, forsamlingslokale og boliger for ansatte. Eiendommen er på 4,500 dekar, og opprinnelig ble det på sykehuset drevet gård hvor pasientene deltok i arbeidet.
Historikk
Den monumentale hovedbygningen, senere kalt mannsavdelingen, ble tegnet av arkitekt Sigurd Lunde i jugendstil og bygget har en dominerende front vendt mot fjorden. Dale sindssygehus fikk i 1920 en egen skole for barna til de ansatte og i 1925 en egen kvinneavdeling med plass til 112 pasienter.
I 1930-årene ble sjokkbehandling tatt i bruk, og fra 1942 brukte man elektrosjokk i terapien. Den første pasient ble lobotomert i 1953; to år etter begynte man å ta i bruk beroligende medikamenter.
I 1980-årene ankom psykologene, og stedet skulle ikke lenger være en oppbevaringsanstalt, men en institusjon som arbeidet for å få pasientene så friske at de kunne skrives ut fra sykehuset.
Bøler stasjon
Bøler stasjon er en T-banestasjon som dekker drabantbyen Bøler sørøst i Oslo. Stasjonen ble åpnet for sporvognsdrift den 20. juli 1958, og overtok da som endestasjon for Østensjøbanen.
Dale sykehus
Historikk
Det har i ettertid vært diskutert om den monumentale hovedbygningen skal restaureres og bevares, eller om den skal rives. På et tidspunkt var lokalpolitikerne villige til å gi bort hele området – 4500 dekar med 5000 meter strandlinje – for ei krone. Etter at Aftenbladet skrev om dette, fikk de riktignok 31,5 millioner kroner mer, og nå er det private eiere som legger planer for hva Dale-området kan bli.
Bøler stasjon
Nyere tid
I 2015 ble stasjonen stengt 7. april for oppgradering til metrostandard. 10. januar 2016 ble stasjonen gjenåpnet. Stasjonen har fått en total overhaling med universal standard, LED-belysning, seks adkomstpunkter og tydelig skilting.
Dale sykehus
Historikk
Randaberg-mannen Bjørn Rygg og Stavanger-mannen Thor Steinar Sandvik er disse private eierne som sikret seg Dale-eiendommen i Sandnes gjennom sine selskaper BR Industrier og TS Byggtjenester.
Bøler stasjon
Historikk
Strekningen endte i en trikkesløyfe, hvor trikken snudde, og der av- og påstigning kun skjedde på den siden som vendte mot nåværende General Ruges vei eller Ytre Ringvei. I sydlige ende av T-baneperrongen for reisende mot sentrum ligger fremdeles et rødmalt hus, som tidligere fungerte som stasjonsbygning med kiosk på sydgavlen og oppholdsrom for førere og konduktører i resten av bygningen. Så lenge bygningen var i bruk som stasjon var den blåmalt med hvite vindskier. Ved ombyggingen til T-bane ble området gjerdet inn, kiosken nedlagt, trikkesløyfen fjernet, og nedre del av Guristuveien, mot krysset Eterveien (eller den nylig anlagte General Ruges vei) og Bølerlia, stengt.
Inne på sløyfeområdet står også den første Don Quiote-skulpturen, flyttet dit fra området der Bøler bad kom. Senere fikk Bøler-kunstneren Fritz Røed oppdraget med å lage en ny Don Quiote, som står oppe ved det (ombygde) Bøler-senteret. Under broen ble det i 1973 satt opp utsmykning («Gjenspeilng») av Bøler-kunstneren Irma Salo Jæger. Generelt hærverk og mangel på vedlikehold førte til at verket ble demontert og fjernet i 1990.
Østensjøbanen ble ombygget til T-bane og forlenget videre til Skullerud i 1967.
Sandeid
Sandeid er ei bygd, en tidligere kommune og et tettsted i Vindafjord kommune i Rogaland innerst i Sandeidfjorden. Bygda består av grunnkretsene Eide, Vestbø, Austbø, Strand/Kverven og Ilsvåg. Bygda hadde 1078 innbyggere per 1. januar 2020. Fylkesvei 46 går gjennom Sandeid. Kommunesenteret Ølen ligger omtrent elleve kilometer nord for tettstedet.
Kystkulturdagene er en årlig festival som blir arrangert i Sandeid.
Nynorsk er opplæringsmålet på skolen i Sandeid.
Den tidligere kommunen Sandeid
Sandeid er en tidligere selvstendig kommune i Rogaland som opprinnelig var en del av Vikedal formannskapsdistrikt. Sandeid ble skilt ut fra Vikedal 1. januar 1923 og hadde da 558 innbyggere.
Sandeid var selvstendig kommune frem til 1. januar 1965 da den ble slått sammen med deler av Skjold, Vats, Imsland og Vikedal til den nye Vindafjord kommune. Sandeid hadde på dette tidspunktet 876 innbyggere.
Tettstedet Sandeid
Tettstedet består (2020) av deler av grunnkretsene Vestbø, Austbø og Strand-Kverven. Sandeid sentrum, Nedre Helgavoll, Sandeidsjøen og Vonheim inngår i tettstedet. Det hadde innbyggere per.
Vognkort
Vognkort er et dokument som inneholder informasjon om et kjøretøy og dets eier.
Dagens vognkort i Europa er trykket på sikkerhetspapir med en del sikkerhetselementer som skal gjøre det vanskelig å forfalske vognkortene. De sikkerhetselementene som er brukt er vannmerke, fluoriserende tråder og mikroskrift.
Vognkortet består av to deler.
EUs rådsdirektiv 1999/37/EF fra 1. juni 2004 gjorde at Norge måtte innføre nytt vognkort. Direktivet gjelder nå i alle EU og EØS-land
Katalin Menczinger
Katalin Menczinger (født 17. januar 1989) er en ungarsk vannpolospiller. Hun representerte landet sitt under Sommer-OL 2012 i London, der hun endte på fjerdeplass med det ungarske landslaget.
Aed av Dalriada
I henhold til senere genealogier var Áed tippoldefar til Kenneth MacAlpin (Cináed mac Ailpín), som tradisjonelt ble regnet som den første kongen av skottene (han var isteden den første gæliske kongen av pikterne). Denne avstamningen gikk via Áeds sønn Eochaid mac Áeda Find og Eochaids sønn Alpín mac Echdach. Bevisene for eksistensen av Eochaid og Alpín er av sen opprinnelse og ikke overbevisende, og viser tegn på fabrikasjon i høymiddelalderen.
Áeds døde i 778 er notert av Ulster-annalene. Han synes å ha bli fulgt som konge av sin bror Fergus mac Echdach.
Krønike om kongene av Alba nevner noe som «Lovene til Áed mac Echdach» under styret til Áeds antatte oldebarn Donald MacAlpin (Domnall mac Ailpín): «På hans tid gjorde gælerne med deres konge rettighetene og lovene til kongeriket, [som er kalt for lovene] til Áed, Eochaids sønn, i Forteviot. Hva disse lovene angikk er ikke kjent.
Litteratur
For primærkilder, se eksterne lenker nedenfor
Patrik Zackrisson
Patrik Zackrisson (født 27. mars 1987) er en svensk ishockeyspiller.
Distichocerini
Distichocerini er en gruppe av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, brunlige trebukker. Hannene har fjærformede antenner (hvert ledd har et par bladformede vedheng). Pronotum er rundet, dekkvingene er tilspisset bak og dekker ikke hele bakktoppen, noe tynne og læraktige, med lengderibber.
Levevis
Larvene lever i død ved, mest av løvtrær.
Utbredelse
Gruppen er utbredt i Australia og på Ny-Guinea.
Babette Döge
Den narkotikaavhengige barneprostituerte jenta fra Schöneberg var Christiane F.s venninne, og ble etter sin død også kjent gjennom boken og filmen Å være ung er for jævlig (Wir Kinder vom Bahnhof Zoo). I filmen fra 1981 ble hun spilt av Christiane Reichelt. På grunn av sitt tragiske liv og død ble hun i likhet med Christiane F. til et symbol på et sosialt brennpunkt i det tyske samfunnet.
The House of a Thousand Candles
The House of a Thousand Candles er en amerikansk stumfilm fra 1915, regissert av Thomas N. Heffron.
Najad 355
Najad 355 er en kjølbåt, det vil si en seilbåt med kjøl, som ble konstruert i 2006 av det kjente konstruktørlag Judel/Vrolijk.
Thomas Fearnley (1841–1927)
Fearnley var sønn av kunstmaleren Thomas Fearnley. Etter farens død i 1842 flyttet familien tilbake til Christiania, før Fearnley studerte i Leipzig og arbeidet i London. Fra 1869 drev han sitt eget firma i Norge, der han raskt gikk inn i skipsmegling og rederivirksomhet. Firmaet Fearnley & Eger ble etterhvert en pioner i norsk skipsfarts overgang fra seil til damp. Fra 1881 drev firmaet en fast linje mellom Norge og Frankrike. Ved første verdenskrigs utbrudd i 1914 hadde de tolv skip, og i samarbeid med Wilh. Wilhelmsen stod Fearnley & Eger også for opprettelsen av Den norske Afrika- og Australia Linje og Brydes Mexico Gulf Linje. I 1921 trakk Fearnley seg ut av virksomheten og overlot styringen til sønnen Thomas Fearnley jr..
I 1877 var Fearnley med på å stifte Christiania Skiklub, hvor han var formann 1885–1910. Han var æresmedlem både i klubben og i Skiforeningen, og i 1919 opprettet han Hoffjegermester Fearnleys fond for norsk idrett.
Thomas Fearnley ble utnevnt til ridder av 1. klasse av St. Olavs Orden i 1894, ble kommandør av 2. klasse i 1901 og kommandør av 1. klasse i 1919. Han var også kommandør av 1. klasse av Nordstjerneordenen og kommandør av Vasaordenen. Fearnley var kommandør av Zähringerløvens orden (Baden) og innehaver av britisk kroningsmedalje. I 1899 ble Fearnley utnevnt til hoffjegermester, en posisjon han beholdt helt til unionsoppløsningen.
Temple University School of Medicine
Temple University School of Medicine er den medisinske skolen ved det delstat-tilknyttede universitet Temple University i Philadelphia i delstaten Pennsylvania, USA. Medisinstudiene startet i 1901, seks år før full universitetsstatus ble innvilget i 1907.
Temple University School of Medicine regnes som en av landets aller fremste, med en rekke fremragende forskningsresultater. Samtidig sikter undervisningen først og fremst inn på å utdanne allmennpraktikere og tilby medisinutdanning til kandidater med en allmennfaglig og samfunnsmedisinsk tilnærming.
Bogerud stasjon
Bogerud stasjon er en av T-banestasjonene som drabantbyen Bogerud sørøst i Oslo sogner til.
Stasjonen ble åpnet i 1967 og gjennomgikk renovering i 2016 som del av moderniseringen av Østensjøbanen.
Utover lehus på begge plattformer har stasjonen ingen spesielle fasiliteter. Den opprinnelige stasjonsbygningen og ventehallen har senere blitt bygget om og tatt i bruk som Narvesen-kiosk og nærbutikk.
Kunstneren Olav Mathisen står bak stasjonsutsmykningen. Arbeidet var en del av kunstprosjektet «Fra stasjon til stasjon» i 2016.
San Francisco-traktaten
Fredsavtalen med Japan, mellom de allierte og Japan, ble offisielt signert av 48 nasjoner 8. september 1951 i San Francisco, California. Den er derfor også kjent som San Francisco-traktaten. Den gjaldt fra 28. april 1952.
Avtalen avsluttet andre verdenskrig offisielt, og løste opp Japans posisjon som en asiatisk maktnasjon. Avtalen hadde omfattende bruk av FN-pakten og Verdenserklæringen om menneskerettigheter, for å gjøre rede for de alliertes mål for traktaten, og la Japans skjebne ligge i det internasjonale samfunnets hender.
Jamaica under VM i svømmesport 2009
Jamaica deltok under VM i svømmesport 2009 i Roma i Italia mellom 17. juli og 2. august 2009.
Joel Lundqvist
Joel Lundqvist (født 2. mars 1982) er en svensk tidligere ishockeyspiller.
Han representerte Sverige under Vinter-OL 2018 i Pyeongchang, hvor han ble utslått i kvartfinalen med det svenske landslaget.
His Wife
His Wife (originaltittel: His Wife) er en amerikansk stumfilm fra 1915, regissert av George Foster Platt.
Handling
Henry Dennys, en velstående engelskmann, har to sønner. Når guttene vokser opp er begge to forelsket i naboen Edith Danvers, hvis far er en pensjonert general. Men ingen av guttene vet at den andre broren i hemmelighet forelsket i Edith. Den eldste sønnen blir etter hvert sendt til Royal Military Academy Sandhurst, før han begynner som offiser og tjenestegjør i India. Etter farens dødsfall vender han hjem for å ta ansvar for farens eiendom. Der oppdager han at broren hans har flyttet til Australia. Den yngre broren har tilsynelatende ført et vilt liv, og hans gjerninger og ekstravaganse tvinger ham til å reise under et fiktivt navn. Den eldre broren ønsker å gifte seg med Edith. Men hun forteller at selv om hun alltid har likt ham, så kan hun ikke gifte seg med ham. Han reiser derfor fra farens eiendom. I en liten fisker-landsby møter han snart en attraktiv - men uutdannet kvinne - og han blir snart smigret av henne. Han ønsker etter hvert å gifte seg med henne, noe hun går med på.
Shining (norsk band)
Shining er et norsk band som startet som et eksperimentelt jazzband i 1999, men har endret retning flere ganger siden det. I dag spiller det jazz/metall/prog rock.
His Wife
Handling
Bryllupet deres arrangeres ved landsbyens kirke, men han blir overrasket når bruden hans bryter ut i gråt rett etter bryllupet. Hun forklarer hulkende at ingen noen gang har elsket henne. Hennes bestemor, hennes eneste levende slektning, var glad for å endelig bli kvitt henne. Hun tror at ektemannen hennes rett og slett giftet seg med henne av medlidenhet. Den eldre broren er fremdeles ikke klar over at Edith Danvers har vært hemmelig gift med den yngre broren hans. Men Ediths ektemann kommer uventet tilbake fra Australia. Når han går for å møte Edith, tar storebrorens brud feil av denne broen og hennes egen mann. Hun tror derfor at hennes egen ektemann er utro mot henne, sammen med Edith. Kona bestemmer seg først for å ta livet av mannen sin, men motet svikter henne i aller siste øyeblikk. Hun slår derfor et glass som inneholder forgiftet vin ut av hånden hans. Ektemannen hennes forstår ikke årsaken til handlingen hennes, og frykter at hun har blitt sprø. Denne troen blir styrket dagen etter, når det blir oppdaget at hun har forsvunnet.
Shining (norsk band)
Shining var blant de fire artister og band som mottok «a-ha-stipendet» i forkant av a-has avskjedsturné i 2010. Bandet har i tillegg mottatt to Alarmpriser og vunnet Spellemannprisen 2011 i klassen «Årets innovatør» for sin bruk av sosiale medier. 16. februar I 2013 mottok Shining Statoil-stipendet på én million kroner under by:Larm.
Jenni Hiirikoski
Jenni Hiirikoski (født 30. mars 1987 i Lempäälä) er en finsk kvinnelig ishockeyspiller som deltok i de olympiske vinterleker 2010 i Vancouver.
His Wife
Handling
Det blir snart antatt at hun har begått selvmord, ved å hoppe i vannet. Ektemannen sørger over hennes død, og reiser en gravstein til hennes minne ved landsbyens kirkegård. Kvinnen lever imidlertid fremdeles. Hun druknet ikke, men vandret vekk fra hjemmet sitt. Hun tilbringer deretter tid ved en religiøs orden og rekonvaleser. Hun leser derfor en avis, og kommer over en beretning om bryllupet til Edith og sønnen til Henry Dennys - den tidligere eieren av Colworth. Hun trodde først at dette refererte til hennes egen ektemann, før artikkelen identifiserte brudgommen som den yngre sønnen - hvis eksistens hun aldri har visst om. Først mange år senere besøker hun igjen hjem-byen, og går innom landsbyens kirkegård. Der blir oppmerksomheten hennes trukket mot en mann som ligger på en grav. Først tror hun at han er skadet, og skynder seg til ham. Men det viser seg at dette var ektemannen hennes, og graven han gråter over er en gravstein som bærer hennes eget navn. Kona oppdager deretter at alle mistankene hun noensinne hadde mot ektemannen sin, var fullstendig grunnløse.
Shining (norsk band)
Besetning
Tidligere medlemmer
Jenni Hiirikoski
Hiirikoski vant en olympisk bronsemedalje i ishockey under Vinter-OL 2010 i Vancouver. Hun var med på Finlands kvinnelandslag i ishockey som kom på tredjeplass etter å ha beseiret Sverige med 3-2 i bronsefinalen. Hun spilte på Finlands lag under Vinter-OL 2018 i Pyeongchang, hvor hun tok bronse.
Edina Gangl
Edina Gangl (født 25. juni 1990) er en ungarsk vannpolospiller. Hun representerte landet sitt under Sommer-OL 2012 i London, der hun endte på fjerdeplass med det ungarske landslaget.
Hybrid massespektrometer
Et hybrid massespektrometer er en innretning for tandem massespektrometri som består av en kombinasjon av to eller flere m/z separasjonsinnretninger av forskjellige typer.
Notasjon
De forskjellige m/z separasjonselementene til et hybrid massespektrometer kan representeres av en stenografisk notasjon. Symbolet Q representerer en kvadrupolmasseanalysator, q er en radiofrekvenskollisjon kvadrupol, TOF er et flyvetidsmassespektrometer, B er en magnetisk sektor og E er en elektrisk sektor.
Kvadrupol-flyvetid
Et trippel kvadrupol massespektrometer med den endelige kvadrupolen erstattet av en time-of-flight device er kjent som et Kvadrupol-flyvetidsinstrument. Et slikt instrument kan representeres som QqTOF.
Ionefelle-flyvetid
I et ionfelleinstrument blir ioner fanget i en kvadrupol-ionefelle og deretter injisert i flyvetidsmassespektrometer. Fellen kan være 3-D eller en lineær felle.
Lineær ionefelle og Fourier transform masseanalysatorer
En lineær ionefelle kombinert med en Fourier-transform ion syklotron resonans eller Orbitrap  massespektrometer markedsføres av Thermo Scientific som henholdsvis LTQ FT og LTQ Orbitrap.
Sita
Sita (hindi सीता [sītā],, betydning «plogfuren»; også stavet Seeta eller Seetha) er den hinduiske personifiseringen av den perfekte hustru, og den sentrale kvinnelige figur i eposet Ramayana. I dette eposet er hun framstilt som den trofaste og selvoppofrende hustruen til Rama, tronarving i byen Ayodha og avatar for Vishnu. Hun er selv avatar for Lakshmi, gudinne for rikdom og hustru av Vishnu. Hun er æret som setter standard for kvinnelige og ekteskapelige dyder for alle hinduistiske kvinner, og kjent for sin hengivenhet, selvoppofrelse, mot og renhet.
Sita er beskrevet som datter av jordgudinnen Bhūmi og den adopterte datteren av kong Janaka av Mithila og dronning Sunayna. I sin ungdom giftet hun seg med Rama, prins av Ayodhya. Kort tid etter ekteskapet ble hun tvunget til å dra i forvisning sammen med sin ektefelle og sin svoger Lakshmana. Mens de var landsforvist, bosatte de seg i skogen Dandaka. Her ble hun bortført av Ravana, den demonske rakshasakongen av Lanka. Hun satt fengslet i hagen Ashoka Vatika i Lanka inntil hun til sist ble reddet av Rama i en krig hvor Ravana ble drept.
Sita beviste sin kyskhet ved å gjennomgå en ildprøve. Deretter reiste Rama og Sita tilbake til Ayodhya hvor de ble kronet som konge og dronning. Imidlertid forlot Rama den gravide Sita da en av hans undersåtter betvilte hennes kyskhet. I tilflukt i eremittbolig til Sage Valmiki fødte hun tvillingene Lava og Kusha. Etter at hennes sønner vokste opp og ble forent med sin far, vendte Sita tilbake til sin mor, Jordens livmor, for å unnslippe den grusomme verden etter å ha avslått å måtte gå gjennom ytterligere en prøve for å bevise sin kyskhet.
Hukou (andre betydninger)
Hukou  kan være:
Transdev
Transdev Group, tidligere Veolia Transdev, er et multinasjonalt kollektivtransportkonsern med hovedkontor i Paris. Konsernet oppstod i mars 2011 ved en sammenslåing av konsernene Transdev og Veolia Transport, og eies av disse konsernenes tidligere eiere Caisse des dépôts et consignations med 70 % og Veolia Environnement med 30 %. Konsernets virksomhet i Norge ble solgt bare to måneder etter sammenslåingen og endret navn til Boreal Transport Norge. I 2015 hadde konsernet 74,388 ansatte og virksomheter i 19 land.
Historie
23. juli 2009 ble det annonsert at Transdev og Veolia Transport hadde gått i forhandlinger om en sammenslåing av konsernene. 3. mars 2011 ble sammenslåingen et faktum, og det nye konsernet med 119,000 ansatte, 60,000 kjøretøyer og virksomheter i 28 land fikk navnet Veolia Transdev SA. Konsernet hadde ved sammenslåingen virksomheter i Australia, Belgia, Canada, Chile, Colombia, Finland, Frankrike, India, Irland, Israel, Kina, Kroatia, Marokko, Nederland, New Zealand, Norge, Polen, Portugal, Serbia, Slovakia, Slovenia, Spania, Storbritannia, Sverige, Sør-Korea, Tsjekkia, Tyskland og USA
Konsernet startet tidlig med å selge unna virksomheter, og allerede i slutten av samme måned, 29. mars 2011, ble det kjent at konsernet ville selge virksomheten i Norge. Salget ble gjennomført 6. mai via en «management buyout» og selskapet endret navn til Boreal Transport Norge. Allerede ved utgangen av 2011 hadde flere tusen ansatte forsvunnet ut av konsernet gjennom salg av virksomheter og tap av kontrakter og det nye antallet var 102,000.
I mars 2013 introduserte konsernet en ny felles profilering for alle selskapene, og med det valgte man å sløyfe Veolia-navnet, etter som Veolia Environnement på sikt ønsket å trekke seg ut. Konsernet endret dermed også navn til Transdev Group SA. Den nye profileringen ble ikke innført umiddelbart på alle konsernets virksomheter, og Veolia-logoen var enkelte steder i bruk i hvert fall til 2016.
15. mai 2013 ble den delen av konsernet som het Veolia Transport Central Europe solgt til Deutsche Bahn-eide Arriva. Dette omfattet virksomheter i Kroatia, Polen, Serbia, Slovakia, Slovenia og Tsjekkia. 20. mars 2014 ble virksomheten i Belgia solgt, og i august 2015 trakk konsernet seg ut av Israel.
Fra sammenslåingen hadde begge eierne av konsernet like stor eierandel, men Veolia Environnement ønsket på sikt å trekke seg ut, og 21. desember 2016 overtok Caisse des dépôts 20 % av konsernet fra Veolia sånn at den nye eierfordelingen ble 70/30, og med det overtok Caisse des dépôts den kontrollen som majoritetseier. Videre er det ventet at Veolia selger sin resterende del til Caisse des dépôts eller en eventuell annen kjøper i løpet av de nærmeste årene.
Anyuan
Anyuan  kan være:
Høne (mytologi)
Høne (av norr. Hœnir eller Hǿnir) er en ås i norrøn mytologi og sønn av Bor. Høne skal overleve Ragnarok.
Ifølge Ynglingesagaen ble Høne sendt av æsene til vanene som gissel, som en del av en fredspakt etter krigen mellom æsene og vanene. Ved den avsluttende freden blir Høne og Mimer utvekslet som gisler mot Njord, Frøy og Kvaser. Høne ble høvding for vanene.
Høne kalles også i poetiske omskrivninger for «den hurtige» eller «langfotede ås» og «Aur-kongen» (Aurkonungr). Høne betegnes også som «Odins vakre følgesvenn».
Eddakvadet Voluspå forteller at det var Odin, Høne og Lodur som skapte de første menneskene, Ask og Embla ved å blåse liv i to tømmerstokker som kom hadde drevet i land på en strand.
Høne og Lodur er muligens de samme figurene som Vilje og Ve, men dette er omstridt.
I eddadiktet Reginsmål tvang Reidmar, far til Fåvne, Regin og Oter, Odin, Høne og Loke til å gi seg en stor gullskatt siden de hadde tatt livet av Oter, men gullet er forbannet og det går dårlig med alle de framtidige eierne.